Zadarski pjevač Mladen Grdović oglasio putem društvene mreže Facebook o posljednjem incidentu zbog kojeg ga je privela policija i medijskim napisima o njemu.

Zapravo, malo tko razumije da je estradni kruh - kruh sa sedam kora. Kad normalni ljudi idu spavati ti tek počinješ s poslom i trebaš izdržati do jutra. Svaki sam svoj nastup odradio profesionalno i nikad se nije dogodilo da pretjeram s pićem dok pjevam. To bi se dogodilo tek pred jutro, kad bi već sve bilo gotovo i kad bih ostao s društvom i prijateljima poslije nastupa. Tako je bilo i neki dan, kad sam malo izgubio kompas rano ujutro. Svi mi imamo svoj križ, a ja se trudim da svoj nosim sam, zajedno sa svojom obitelji. Nikakvi poroci meni ne trebaju da bi bio veseo. To znaju svi oni koji me iskreno vole i žive sa mnom u mojim pismama. U 35 godina karijere nije sve moglo biti perfektno, ali alkohol mi više ne treba. Želim ustrajati na tom putu uz Vašu i Božju pomoć', napisao je Grdović.